**Акционарско друштво за производњу, прераду и промет пољопривредних производа „ДРАГАН МАРКОВИЋ“ОБРЕНОВАЦ – У СТЕЧАЈУ, ул. Краља Петра I бр.27**

**ОГЛАШАВА позив за достављање понуда за закуп непокретне и покретне имовине**

На основу члана 99. став 7. Закона о стечају («*Службени гласник Републике Србије» број104/2009; 13/2010 и 83/2014.*), стечајни дужник АД ДРАГАН МАРКОВИЋ ОБРЕНОВАЦ – У СТЕЧАЈУ кога заступа Агенција залиценцирање стечајних управника - Центар за стечај, а по Пуномоћју повереник Васиљ Васиљевић

**ОГЛАШАВА**

**издавање у закуп непокретне и покретне имовине**

**јавним прикупљањем писмених понуда/непосредном погодбом уз прикупљање писаних понуда, са могућношћу да се, након отварања понуда, понуда побољша**

Стечајни дужник АД „ДРАГАН МАРКОВИЋ“ ОБРЕНОВАЦ - У СТЕЧАЈУ, из Обреновца, ул. Краља Петра I бр.27, позива све заинтересоване понуђаче да доставе понуде за закуп на неодређено време, а најдуже до продаје имовине стечајног дужника која је предмет закупа, следеће непокретности у власништву стечајног дужника:

**Целина 1. ОБЈЕКТИ СИЛОСИ у кругу „РАТАРИ“** и то: бетонски силоси, капацитета 42 000 t, намењени за складиштење свих врста житарица, подељени у 4 фазе, повезани са два пријемна бункера. У склопу силоса прве и друге фазе налази се **СУШАРА ЗА СУШЕЊЕ ЖИТАРИЦА**, погона на мазут, у склопу треће и четврте фазе налази се **ФАБРИКА СТОЧНЕ ХРАНЕ**, капацитета 10 t/h, а у оквиру силоса налази се и КОЛСКА ВАГА капацитета 50 t . Сви објекти се налазе на катастарској парцели 607/1, уписаној у ЛН 272 КО Ратари и катастарској парцели 608, уписаној у лист непокретности број 519 КО Ратари, а издају се у закуп са припадајућим инвентаром;

**ЦЕЛИНА 2 - ФАРМА ЈУНАДИ ОРАШАЦ** и то: 6 штала (4 објекта за тов и 2 објекта за предтов) са пратећим објектима, капацитета 3000 товних јунади, на катастарској парцели 1807, све уписано у ЛН 219 КО Орашац (удаљена око 15 км од Обреновца), а издаје се у закуп са припадајућим инвентаром;

Закуп се уговара на неодређено време, а најкасније до уновчења имовине стечајног дужника.

Закупнина се плаћа месечно у складу са уговором о закупу.

Осим закупнине, закупац преузима обавезу да сноси трошкове који настану по основу закупа (трошкови ел. енергије, воде, смећа, порез на имовину, таксу за заштиту и унапређење животне средине, осигурање имовине и друге трошкове који настану поводом закупа).

**Право на учешће у поступку издавања у закуп имају физичка и правна лица као и предузетници која уплате износ од 500.000,00 динара на име депозита за целину 1 и/или износ од  150.000,00 динара на име депозита за целину 2, на рачун стечајног дужника бр. 105-12264-97 који се води код Аик банке А.Д. Београд. Понуђачима са којима се не закључи уговор о закупу биће враћен депозит у року од 8 дана.**

Закупац ће приликом закључења Уговора о закупу предати 3 бланко менице са меничним овлашћењем као обезбеђење за исплату закупнине и уплатити најмање један депозит у износу једномесечне закупнине и припадајућих трошкова (струја, вода, телефон, смеће, трошкови обезбеђења и осигурања имовине, износ коришћења градског грађевинског земљишта и процентуално одређени износ од укупног износа по основу пореза на имовину који се има платити надлежном пореском органу) који ће му бити враћен по истеку закупа.

Имовина се издаје у закуп  у виђеном стању без права на накнадне рекламације.

Затворена коверта понуде мора да садржи:

- јасну и недвосмислену понуду са месечним  износом закупа који се нуди за предмет закупа за временски период назначен у огласу са потписом овлашћеног лица;

- за правна лица назив фирме, матични број, ПИБ, ОП образац и извод из регистра, за предузетнике име и презиме са адресом становања, број личне карте и ЈМБГ и извод из регистра да је регистрован као предузетник;

- доказ о уплати депозита;

- доказ о солвентности ( НБС - претрага дужника у принудној наплати).

Затворена коверта, са назнаком „ПОНУДА ЗА ЗАКУП НЕПОКРЕТНЕ И ПОКРЕТНЕ ИМОВИНЕ - АД ДРАГАН МАРКОВИЋ ОБРЕНОВАЦ-У СТЕЧАЈУ, НЕ ОТВАРАТИ''(са назнаком целине), доставити најкасније до 13:45 часова дана **18. јуна. 2018**. године на адресу: Агенција за лиценцирање стечајних управника – Центар за стечај, Теразије 23, Београд.

Понуда за закуп може да садржи понуду за обе целине истовремено или понуду за само 1 од 2 целине које се издају у закуп.

**Јавно отварање понуда одржаће се дана 18. јуна. 2018. године у 14:00 часова (15 минута по истеку времена за прикупљање понуда) на адреси**:**Агенција за лиценцирање стечајних управника – Центар за стечај, Теразије 23, Београд,**у присуству комисије за отварање понуда и представника свих понуђача.

Ако отварању понуда присуствује понуђач лично потребно је да исти поседује и пружи на увид доказ о идентитету (важећа лична карта или пасош). У случају да понуђача заступа овлашћено лице,  потребно је да исто лице приложи оригинал пуномоћја (овереног пред судом) за заступање на јавном отварању писмених понуда.

Комисија за отварање понуда на лицу места три пута ће позвати понуђаче да побољшају своје понуде. Неблаговремене и непотпуне понуде неће бити предмет разматрања. Одбору поверилаца ће бити прослеђена само најбоља понуда на разматрање ради давања коначне сагласности. Одбор поверилаца није у обавези да прихвати ни једну од пристиглих понуда, из било ког разлога.

У разматрање ће се узети само понуде које пристигну до назначеног датума и назначеног времена. Понуде које се позивају на неку другу понуду и не садрже обавезне податке неће бити разматране. У току трајања огласа заинтересованим лицима ће бити омогућено да разгледају предмет закупа уз претходну најаву поверенику стечајног управника. Након отварања понуда а пре потписивања уговора о закупу стечајни управник ће затражити сагласност Одбора поверилаца за закључење уговора о закупу и обавестити стечајног судију о истом. Након закључења уговора о закупу са закупцем ће се сачинити записник о примопредаји. Закуподавац  задржава право да поништи оглашено издавање у закуп и не прухвати ни једну понуду.

Порези и трошкови који проистекну у вези закључења уговора се додају на постигнуту цену закупнине и у целини их сноси закупац.

За додатне информације у вези са понудом обратити се поверенику стечајног управника Васиљу Васиљевићу на тел:011/3282256; 060/3804606 и Љубиши Миљковић на тел. 065/5255183 e/mail: vasilj.vasiljević@gmail.com.